Document ID: /roh_data/filtered/fineweb-2-filterrobots_roh.jsonl.gz/49337

Il meglier lutgader Grischun Beat Clopath è parti bain en la nova stagiun. Suenter la terza plazza la fin da mars tar la lutga dad Oberriet en la Val dal Rain ha Clopath dentant stuì far ina pausa. Clopath sa senteva staunchel e spussà, el n’aveva simplamain nagina forza pli.
Il medi ha diagnostitgà la malsogna da Pfeiffer («Pfeifersches Drüsenfieber») tar il lutgader da Panaduz. Actualmain è Clopath puspè sin la via enavos a la testa. La pausa da trenament e la mancanza da lutgas sa fan dentant sentir.